CELEX: 62006FJ0050
Language: lt
Date: 2007-04-25
Title: 2007 m. balanžio 25 d. Tarnautojų teismo (trečioji kolegija) sprendimas. # Maddalena Lebedef-Caponi prieš Europos Bendrijų Komisiją. # Pareigūnai. # Byla F-50/06.

TARNAUTOJŲ TEISMO (trečioji kolegija) SPRENDIMAS
      2007 m. balandžio 25 d.
      Byla F‑50/06
      Maddalena Lebedef-Caponi
      prieš
      Europos Bendrijų Komisiją
      „Pareigūnai – Vertinimas – Tarnybinės veiklos vertinimo ataskaita – 2001–2002 m. vertinimo procedūra – Pareigūnų tarnybos nuostatų 43 straipsnio bendrosios įgyvendinimo nuostatos – Pareigūnų tarnybos nuostatų 26 straipsnis“
      Dalykas: Pagal EB 236 ir AE 152 straipsnius pareikštas ieškinys, kuriuo M. Lebedef‑Caponi prašo panaikinti jos tarnybinės veiklos vertinimo
         ataskaitą už laikotarpį nuo 2001 m. liepos 1 d. iki 2002 m. gruodžio 31 d.
      
      Sprendimas: Panaikinti M. Lebedef‑Caponi tarnybinės veiklos vertinimo ataskaitą už laikotarpį nuo 2001 m. liepos 1 d. iki 2002 m. gruodžio
         31 dienos. Priteisti iš Komisijos bylinėjimosi išlaidas.
      
      Santrauka
      Institucijų aktai – Atšaukimas – Neteisėti aktai – Apimtis procedūros pažeidimo atveju 
      
      Kai administracija nusprendžia atšaukti aktą dėl jo priėmimo procedūros pažeidimo, kaip ir tuomet, kai ji pakeičia sprendimą,
         kurį Bendrijos teismas panaikino dėl procedūros pažeidimo, ji turi teisę iš naujo pakartoti visą priėmimo procedūrą, neapsiribodama
         tuo, ko reikia konstatuotam pažeidimui ištaisyti. Todėl jei atšaukdama aktą administracija suinteresuotam asmeniui suteikia
         formalią garantiją, kad ji pakartos priėmimo procedūrą nuo pradžių, ji negali nepažeisdama teisėtų lūkesčių apsaugos principo
         pakeisti prisiimto įsipareigojimo apribodama atšaukimo apimtį taip, kad jis būtų taikomas tik neteisėtiems procedūros etapams.
      
      (žr. 38, 45 ir 46 punktus)